Premierul a explicat, vineri seara, despre reducerea sau eliminarea mai multor sporuri, prime sau stimulente acordate functionarilor publici, care “împovareaza bugetul”.

“Când vorbim de eliminarea unor sporuri, nu ne referim la cele din Codul Muncii, a explicat Boc. Spre exemplu, sporul de vechime, de munca pe timp de noapte sau cel pentru ore suplimentare. Acesta din urma poate fi acordat si sub forma de ore libere”.

Emil Boc a prezentat si o serie de sporuri care vor fi eliminate. Unul dintre exemple, cel de 75 la suta, pentru personalul care lucreaza la absorbtia de fonduri europene.” Legea spune ca acesta poate fi cuprins între 50 si 100 la suta. Acest spor va putea ajunge la 75 la suta, dar va fi acordat doar persoanelor care au legatura directa cu atragerea de fonduri europene, doar pe baza de performanta, care sa se materializeze cu atragerea de fonduri europene. Daca nu, primesc doar salariul de baza”, a spus premierul.

Vor fi eliminate si sporurile pentru cei care utilizeaza o limba straina, daca aceasta este una dintre conditiile de lucru. Indemnizatia de audit public, de 25 la suta, va fi si ea eliminata, în timp ce indemnizatia de conducere, de 55 la suta, va trebui evaluata dupa conditiile de eficienta. Sporul de antena de 10 la suta va fi acordat doar în situatia în care e un pericol real care ameninta sanatatea unor functionari. Acest spor va fi acordat doar pe baza de masuratori.

“Nu vom putea fi la fel de generosi ca în anii trecuti, a declarat Emil Boc, vorbind despre stimulente. Sunt salarii de 20, 30 de milioane de lei vechi, însa venitul lunar ajunge la 100 de milioane”. Potrivit lui Boc, cheltuielile cu personalul s-au dublat în perioada 2005-2008, când au aparut 162 de mii de posturi noi. Cele mai multe au fost în administratia centrala-50 de mii de posturi.

Premierul a prezentat si o lista cu diferentele între venituri si salarii, la directori generali din ministere, în luna noiembrie 2008.

Ministerul Comunicatiilor-2051-12426

Ministerul Agriculturii-3656-11963

Ministerul Economiei-3589-18964

Ministerul Afacerilor Externe-5494-16180

Ministerul Sînatatii-3656-10936

IMM-5485-4964

Ministerul Culturii-5656-8690

Ministerul de Finante-2051-15570

Ministerul Muncii-2051-14538

“Primii care trebuie sa dea semne de solidaritate sunt cei care au beneficiat de generozitatea banului public”, a decretat Emil Boc.

Sursa: Gandul